《北山别业三十八咏 其五 五云洞》
元代·陈樵

飞梁压水石苔苍，洞口飞泉泻石梁。屋上春霞常易散，雪中树影不曾长。

阴云满地晴飞白，雨蝶依林暗贴黄。手里夫容浑忘却，蓑衣日日钓沧浪。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。